**Szászvár Nagyközség Önkormányzat Képviselő-testületének**

**15/2016. (XI. 29.) önkormányzati rendelete**

**a szociálisan rászorulók részére történő tűzifa támogatásról**

*13/2017. (XI. 6.), a 15/2017. (XII. 8.), a 11/2018. (X. 29.), 13/2019. (VIII. 30), 14/2019. (X.*

*módosításokkal egységes szerkezetben*

Szászvár Nagyközség Önkormányzat Képviselő-testülete (továbbiakban: önkormányzat) a szociális igazgatásról és a szociális ellátásokról szóló 1993. évi III. törvény (továbbiakban: Szt.) 1. § (2) bekezdésében, 10. § (1) bekezdésében foglalt felhatalmazás alapján – az Alaptörvény 32. cikk (1) bekezdésének a) pontjában és 32. cikk (2) bekezdésében meghatározott feladatkörében eljárva – a következőket rendeli el:

**1. §**

**Általános rendelkezések**

*(1) Az Önkormányzat a mindenkor e célra rendelkezésére álló keret terhére - háztartásanként legfeljebb 5 m3 tűzifa erejéig – a szociálisan rászoruló kérelmezők részére természetbeni ellátásként tűzifa támogatást nyújt*.**[[1]](#footnote-1)***[[2]](#footnote-2)*

**1/A. §**

**Értelmező rendelkezések**

E rendelet alkalmazásában

1. Háztartás: az egy lakóingatlanban életvitelszerűen együtt lakó, ott bejelentett lakóhellyel, illetve tartózkodási hellyel rendelkező személyek közössége;

**2. §**

**A rendelet hatálya**

E rendelet hatálya kiterjed Szászvár Nagyközség területén életvitelszerűen élő, a hatályos Szt. 3. § (1)-(3) bekezdésében meghatározott személyekre.

**3. §**

**Hatáskör**

A tűzifa támogatás iránti kérelmek elbírálására vonatkozó hatáskörét Szászvár Nagyközség Önkormányzat Képviselő-testülete a Polgármesterre átruházza.

**4. §**

**Eljárási rendelkezések**

(1)Az ellátás iránti kérelmeket írásban, helyben erre a célra rendszeresített, e rendelet 1. számú mellékletét képező formanyomtatványon, legkésőbb a polgármester által helyben szokásos módon közölt, legalább 20 napos határidőben személyesen, ügyfélfogadási időben kell benyújtani a Szászvári Közös Önkormányzati Hivatal szociális ügyintézőjénél*.*[[3]](#footnote-3)*;[[4]](#footnote-4); [[5]](#footnote-5)*

(1a) Az igényt akkor is el kell bírálni, ha az (1) bekezdésben jelölt, de e rendelet előírásainak egyebekben megfelelő kérelem e rendelet hatálybalépését megelőzően érkezett be a Hivatalhoz.

(2) A rendeletben szabályozott természetbeni támogatásra történő jogosultság elbírálása feltételeként a kérelmező köteles a maga és a vele egy háztartásban élők személyi adatairól, vagyoni, jövedelmi viszonyairól büntetőjogi felelőssége tudatában nyilatkozni, a szükséges igazolásokat mellékelni, vagy – indokolt esetben, akadályoztatása esetén - annak hivatalból történő megkéréséhez hozzájárulni.

(3) A jogosultnak a megállapított ellátás a határozat jogerőre emelkedését követően nyújtható.

(4) A tűzifa jogosulthoz juttatásáról az Önkormányzat gondoskodik.

(5) Amennyiben az (1) bekezdésben előírt határidőben beérkezett kérelmek elbírálását követően további kiosztható tűzifamennyiség marad, erről az önkormányzat a lakosságot helyben szokásos módon tájékoztatja és 60 naptári napon belül újabb igénylési határidőt tűz ki.[[6]](#footnote-6)

**5. §**

**Az igénylés feltételei**

(1) A szociálisan rászorulók részére a téli fűtéshez szükséges tűzifa biztosításához természetbeni ellátás formájában támogatás nyújtható annak a személynek, akinek a háztartásában együtt élők jövedelmi viszonyait figyelembe véve az egy főre jutó havi jövedelem nem haladja meg

a)[[7]](#footnote-7) *családban élők, illetve családdal egy lakásban élő egyedül álló, valamint egy lakásban együtt élő egyedül állók esetében az öregségi nyugdíj mindenkori legkisebb összegének 235 %-át azaz 66.975- Ft-ot,*

b)[[8]](#footnote-8) *gyermekét egyedül nevelő szülő, továbbá olyan háztartás esetében, ahol fogyatékos vagy tartósan és súlyosan beteg személy él, az öregségi nyugdíj mindenkori legkisebb összegének 340 %-át, azaz 96.900- Ft-ot,*

c)[[9]](#footnote-9) *egyedül élő esetében az öregségi nyugdíj mindenkori legkisebb összegének 340 %-át, azaz 96.900- Ft-ot,*

(2) A tűzifa támogatás általános mértéke kérelmezőnként 1 m3, az (1) és (4) bekezdésben írt feltételek együttes fennállása esetén legfeljebb 5 m3. Azonos jogosultsági kategóriába eső igénylők között az általános mennyiséghez juttatásánál az alacsonyabb jövedelemszintet kell előnyben részesíteni.

(3) A közös háztartásban élők közül ugyanazon jogcímen csak egy kérelmező jogosult a természetbeni juttatásra.

(4) A támogatás odaítélésénél előnyben kell részesíteni azt a kérelmezőt, aki lakásfenntartási támogatásban, illetve aktív korúak ellátásában részesül, továbbá azt, akinek családjában és háztartásában a gyermekek védelméről és a gyámügyi igazgatásról szóló 1997. évi XXXI. törvényben szabályozott, halmozottan hátrányos helyzetű gyermeket nevelnek.

(5) Nem részesülhet támogatásban, aki a lakás fűtéséről nem szilárd tüzelő elégetésére alkalmas fűtőberendezéssel gondoskodik.

**6. §**

**Záró rendelkezések**

(1) E rendelet a kihirdetést követő napon lép hatályba.

(2) E rendelet rendelkezéseit alkalmazni kell annak kihirdetését követően, de alkalmazni kell e rendelet hatálybalépését megelőző 60 napon belül benyújtott olyan kérelmekre is, amelyek adattartalma e rendelet rendelkezéseinek egyebekben megfelel.

**Dunai Péter Sk. dr. Szalontai AndrásSk.**

polgármester jegyző

**Záradék:**

Kihirdetve helyben szokásos módon

Szászvár, 2016. november 29.

 **dr. Szalontai András Sk.**

 jegyző

1. *sz. melléklet a 15/2016 (XI.29.) rendelethez[[10]](#footnote-10)*

**Kérelem szociális tűzifa igénylésére**

**I.) Személyi adatok**

1. **Név:** …..………………………………………………….…………………..……

**Anyja neve**: …………………………………………………………………..……..

**Születési hely**: ……………………………………. **idő:** ….………………….…….

**Lakóhely:** ………………… település ………………..…..közterület ……..házszám

Tartózkodási helye (ha nem azonos a lakóhelyével) ……………………… település ………………..közterület ….……..házszám

**TAJ száma:**………. - ……….. - …………

**Telefonszáma**: ……………………………... *(nem kötelező megadni!)*

**2.** A kérelmezővel a kérelem benyújtásának időpontjában közös háztartásban élő közeli hozzátartozók száma: ………… fő.

**3.** A kérelem benyújtásának időpontjában a kérelmezővel közös háztartásban élő, az főre jutó jövedelem számítása szempontjából figyelembe vehető közeli hozzátartozók (gondozó család) adatai:

|  |  |  |  |  |
| --- | --- | --- | --- | --- |
|  | N é v | Születési hely, idő | Anyja neve | TAJ szám |
| 1.Házastársa, élettársa |  |  |  |  |
| 2.egyéb rokon( akinek az eltartásáról gondoskodik) |  |  |  |  |
| 3.Gyermekei |  |  |  |  |
|  |  |  |  |  |
|  |  |  |  |
|  |  |  |  |
|  |  |  |  |

**4. A kérelmező az alábbi juttatásokra jogosult:**

 a; a **szociális igazgatásról és szociális ellátásról szóló törvény** szerinti: \*

* + - aktívkorúak ellátására,
		- időskorúak ellátására,
		- rendszeres települési támogatásra,
		- a gyermekek védelméről és gyámügyi igazgatásról szóló **1997. évi XXXI**.
		- törvényben szabályozott hátrányos, halmozottan hátrányos helyzetű

 gyermeket nevelő család,

* + - kiskorú gyermeket nevelő család,
		- egyedül élő időskorú **(\* A kívánt rész aláhúzandó!)**
* ha a lakásának fűtését fatüzelésre alkalmas tüzelőberendezéssel biztosítja: igen\* nem\*

**II. Jövedelmi adatok**

|  |  |  |  |  |  |
| --- | --- | --- | --- | --- | --- |
|   | A jövedelmek típusai | A nyilatkozó jövedelme | A nyilatkozóval közös háztartásban élő házastárs (élettárs) jövedelme | A nyilatkozóval közös háztartásban élő egyéb rokon jövedelme | Összesen |
| 1. | Munkaviszonyból, munkavégzésre/ foglalkoztatásra irányuló egyéb jogviszonyból származó jövedelem és táppénz |   |   |   |   |   |   |
| 2. | Társas és egyéni vállalkozásból, őstermelői, illetve szellemi és más önálló tevékenységből származó jövedelem |   |   |   |   |   |   |
| 3. | Nyugellátás, megváltozott munkaképességű személyek ellátásai (például rokkantsági, rehabilitációs ellátás), egyéb nyugdíjszerű rendszeres szociális ellátások |   |   |   |   |   |   |
| 4. | A gyermek ellátásához és gondozásához kapcsolódó támogatások (különösen: GYED, GYES, GYET, családi pótlék, gyermektartásdíj, árvaellátás) |   |   |   |   |   |   |
| 5. | Önkormányzat, járási hivatal és az állami foglalkoztatási szervek által folyósított rendszeres pénzbeli ellátások |   |   |   |   |   |   |
| 6. | Egyéb jövedelem (különösen: kapott tartás-, ösztöndíj, ingó, ingatlan vagyontárgy értékesítéséből származó, értékpapírból származó jövedelem, kis összegű kifizetések stb.) |   |   |   |   |   |   |
| 7. | **A család összes nettó jövedelme** |   |   |   |   |   |   |
| 8. | A család összes nettó jövedelmét csökkentő tényezők (fizetett tartásdíj összege) |   |   |   |   |   |   |

Az egy főre jutó havi családi nettó jövedelem (ügyintéző tölti ki!) ………………Ft/hó.

***Megjegyzés:*** A kérelemhez mellékelni kell a jövedelemnyilatkozat 1 - 6. pontjában feltüntetett jövedelmek valódiságának igazolására szolgáló iratokat vagy azok másolatát.

Kelt: …………………………………

 …………………………….

 kérelmező aláírása

1. Módosította: 13/2017. (XI. 6.)Ö. r. Hatályos: 2017. XI. 7. [↑](#footnote-ref-1)
2. Módosította: 11/2018. (X. 29.)Ö. r. Hatályos 2018. X. 30. [↑](#footnote-ref-2)
3. Módosította: 13/2017. (XI. 6.)Ö. r. Hatályos: 2017. XI. 7. [↑](#footnote-ref-3)
4. Módosította: 15/2017. (XII. 8.)Ö. r. Hatályos: 2017. XII. 9. [↑](#footnote-ref-4)
5. Módosította: 13/2019 (VIII. 30.) Ö.r. Hatályos 2019. VIII. 31. [↑](#footnote-ref-5)
6. Módosította: 13/2017. (XI. 6.)Ö. r. Hatályos: 2017. XI. 7. [↑](#footnote-ref-6)
7. Módosította: 14/2019.(X.4.) Hatályos 2019.X. 5. [↑](#footnote-ref-7)
8. Módosította: 14/2019.(X.4.) Hatályos 2019.X.5. [↑](#footnote-ref-8)
9. Módosította: 14/2019.(X.4.) Hatályos 2019.X.5. [↑](#footnote-ref-9)
10. Módosította: 11/2018. (X. 29.)Ö. r. Hatályos 2018. X. 30. [↑](#footnote-ref-10)